Euroopan turvapaikkapolitiikka on kroonisesti kriisissä ja kriisissä on nyt uusi vaihe – samalla setvitään parin viime vuoden suuria virheitä

Todelliset ratkaisut muuttoliikkeen ongelmiin peittyvät pikavoittoja tavoittelevaan hälyyn.

Berliini

Aulan pitkillä tuolirivistöillä nuokkuu lapsia. Matalilla pikkupöydillä on lounaaksi jaettuja perunasalaattirasioita ja vesipulloja. Kasaan reppuja ja matkalaukkuja on pakattu enemmän kuin ne vetäisivät: unelma tulevaisuudesta Saksassa.